行路難二十篇（幷序） 第十六章明魔怨
作者：傅翕
朝代：唐

paragraphs: 君不見大道寂寞叵思尋，通融萬象盡皆深。
一切恬然無起滅，顛倒分別併從心。
智者求心無處所，茫然絶相離貪活。
了了分明何所見，猶如病眼覩空針。
若人體知顛倒想，不爲妄苦所浦沈。
世間諸法如陽焰，行者慎莫致怨嫌。
恒以空心而照，無上佛道亦能任。
行路難，路難微妙實無雙。
若識六情空非有，衆魔結賊自然降。